stanford-oval/wikipedia huggingface dataset:
Martín Cáceres
Seurajoukkueura

Cáceresin ammattilaisura alkoi Uruguayn pääsarjassa Primera Divisiónissa pelaavassa Defensor Sportingissa vuonna 2006.
Kesällä 2007 Cáceres siirtyi Espanjaan Villarrealin joukkueeseen. Kauden 2007–2008 hän pelasi kuitenkin lainasopimuksella Recreativossa, jossa hän kuului joukkueen runkopelaajiin koko kauden ajan. Kesällä 2008 Barcelona osti Cáceresin 16,5 miljoonalla eurolla ja teki hänen kanssa nelivuotisen sopimuksen. Hän pelasi kaudella 2008–2009 Barcelonassa 13 La Liga -ottelua, seitsemän Espanjan cupin ottelua, vaikkakaan ei päässyt kentälle loppuottelussa, ja kolme Mestarien liigan alkulohko-ottelua. Barcelona voitti nämä kaikki kolme kilpailua.
Kaudeksi 2009–2010 Cáceres lainattiin Italian Serie A:n Juventukseen ja kaudeksi 2010–2011 Sevillaan, joka osti hänet itselleen kolmella miljoonalla eurolla kesällä 2011. Tammikuussa 2012 Cáceres siirtyi lainalle Juventukseen, ja kesällä 2012 seura osti hänet kahdeksalla miljoonalla eurolla. Cáceres pelasi Juventuksessa kesään 2016 saakka. Kun lasketaan mukaan kaksi aiempaa lainapestiä, pelasi hän Juventuksessa 77 Serie A -ottelua ja teki niissä neljä maalia. Hän voitti viisi peräkkäistä Italian-mestaruutta ja kahdella viimeisellä kaudellaan Italian cupin mutta pelasi loppuottelussa vain vuonna 2012, jolloin Juventus hävisi Napolille. Mestarien liigassa hän pelasi 20 ottelua.
Cáceres oli puoli vuotta ilman seuraa kunnes siirtyi englantilaisseura Southamptoniin, jossa hän pelasi vain yhden valioliigaottelun. Seuraavat neljä vuotta hän pelasi Italiassa Hellas Veronan, Lazion, lainasopimuksella Juventuksen ja Fiorentinan joukkueissa. Hän pelasi noina vuosina yhteensä 89 Serie A -ottelua, joista 56 ottelua kahden kauden aikana Fiorentinassa, ja teki niissä seitsemän maalia. Syyskuussa 2021 Cáceres teki sopimuksen Cagliarin kanssa ja pelasi syksyn aikana 14 Serie A -ottelua, joissa hän teki yhden maalin.
Cáceres siirtyi tammikuussa 2022 espanjalaisseura Levanteen. Hän pelasi kevätkauden aikana La Ligassa kymmenen ottelua. Elokuussa 2022 hän siirtyi Yhdysvaltoihin MLS:ssä pelaavaan Los Angeles Galaxyyn.
Maajoukkueura

Cáceres pelasi tammikuussa 2007 Uruguayn joukkueessa alle 20-vuotiaiden Etelä-Amerikan-mestaruuskilpailuissa Paraguayssa ja saman vuoden heinäkuussa alle 20-vuotiaiden maailmanmestaruuskilpailuissa Kanadassa.
Cáceres debytoi Uruguayn A-maajoukkueessa 12. syyskuuta 2007 ystävyysottelussa Etelä-Afrikkaa vastaan. Hän kuului joukkueeseen vuoden 2010 MM-kilpailuissa, joissa se sijoittui neljänneksi. Hän oli pääsi välieräottelun avauskokoonpanoon Jorge Fucilen saatua edellisessä ottelussa varoitustilinsä täyteen ja siten yhden ottelun pelikiellon. Cáceres pelasi täydet minuutit myös pronssiottelussa. Vuonna 2011 Cáceres pelasi Uruguayn voittamassa Copa Américassa avauskokoonpanossa kuusi ottelua ja istui vaihdossa vain viimeisessä alkulohko-ottelussa.
Cáceres pelasi neljä ottelua Maanosaliittojen cupissa 2013. Hän pelasi täydet minuutit joukkueensa kaikissa neljässä ottelussa MM-kilpailuissa 2014, viidessä ottelussa MM-kilpailuissa 2018 ja neljässä ottelussa Copa Américassa 2019. Hän tuli kolmessa ottelussa vaihdosta kentälle Copa Américassa 2021. Hän pelasi MM-kilpailuissa 2022 täydet minuutit ensimmäisessä alkulohko-ottelussa Etelä-Koreaa vastaan mutta ei päässyt muissa otteluissa kentälle.
Cáceres on vuoden 2022 loppuun mennessä pelannut 116 A-maaottelua ja tehnyt niissä neljä maalia: kesäkuussa 2011 ystävyysottelussa Viroa, lokakuussa 2015 MM-karsintaottelussa Boliviaa, marraskuussa 2015 MM-karsintaottelussa Chileä ja lokakuussa 2017 MM-karsintaottelussa Boliviaa vastaan.
Melnitsa

Melnitsa (Мельница eli "Mylly") on venäläinen folkrock-yhtye, joka on perustettu Moskovassa lokakuussa 1999.
Jäsenet

Natalja O'Shea (Helavisa) (lokak. 1999–): laulu, irlantilainen harppu
Dmitri Frolov (jouluk. 2005–): rummut, lyömäsoittimet
Aleksei Kožanov (jouluk. 2005–): bassokitara
Sergei Višnjakov (helmik. 2010–): kitarat, taustalaulu, elektroniikka
Dmitri Kargin (kesäk. 2013–): puhallinsoittimet
Levyt > Studioalbumit

| Vuosi | Nimi | Nimen suomennos |
| --- | --- | --- |
| 2003 | Doroga sna (Дорога сна) | Unen tie |
| 2005 | Pereval (Перевал) | Sola |
| 2006 | Zov krovi (Зов крови) | Veren kutsu |
| 2009 | Dikie travy (Дикие травы) | Villiyrtit/-ruohot |
| 2012 | Angelofrenija (Ангелофрения) | - |
| 2015 | Alhimija (Алхимия) | Alkemia |
| 2016 | Himera (Химера) | Kimeira |
| 2019 | 2.0 (Vintage Sessions) | - |
| 2021 | Manuskript (Манускрипт) | Käsikirjoitus |
| 2023 | Simvol solntsa (Символ солнца) | Auringon symboli |
Levyt > Konserttialbumit

2014 — Angelofrenija Live (Ангелофрения Live)
Levyt > Minialbumit

2004 — Master of the Mill, "Myllyn haltija"
2013 — Radost moja (Радость моя), "Iloni"
Levyt > Single

2011 — Roždestvenskije pesni (Рождественские песни), "Joululauluja"
2020 — Rukopisi (Рукописи), "Käsikirjoitukset / Tekstit"
2020 — Tjomnye zemli (Тёмные земли) "Tummat maat"
Levyt > Vinyylilevyt

2013 — Doroga sna (Дорога сна), "Unen tie"
2017 — Alhimejra (Алхимейра), -
2019 — 2.0
2021 — Manuskript (Манускрипт), "Käsikirjoitus"
Cenred (Wessexin kuningas)

Cenred oli 600-luvun loppupuolella jonkin aikaa Wessexin alikuningas, luultavasti Dorsetissa. Anglosaksien kronikan mukaan hänen isänsä oli Ceolwald, kuningas Cynegilsin veli. Cenredillä oli neljä lasta, veljekset Ine ja Ingelde sekä siskokset Cwenburh ja Cuthburh. Cenredin poika Ine nousi Wessexin kuninkaaksi vuonna 688, ja Cenred oli yksi poikansa tärkeimmistä neuvonantajista, kun tämä kokosi vuonna 694 julkaistua lakikokoelmaansa.
Bror Mölsé

Bror Filip Mölsé (12. heinäkuuta 1869 Savonlinna – 3. huhtikuuta 1936 Helsinki) oli suomalainen korkeimman hallinto-oikeuden hallintoneuvos.
Mölsén vanhemmat olivat nimismies Gustaf Mölsé ja Matilda Fredrika Lindforss. Hän pääsi ylioppilaaksi Kuopion yksityislyseosta 1888 ja suoritti oikeustutkinnon Helsingin yliopistossa 1892. Mölsé sai varatuomarin arvon 1895.
Mölsé oli senaatin oikeusosaston virkamiehenä 1911–1918 kohoten esittelijäsihteeriksi. Hän oli korkeimman oikeuden oikeusneuvos 1918 ja korkeimman hallinto-oikeuden hallintoneuvos 1918–1936.
Bror Mölsé oli naimisissa vuodesta 1901 Sylvia Matilda Valtosen kanssa.
Brett Hull

| Brett Hull |
| --- | --- |
 Brett Hull vuonna 1994.
Henkilötiedot
Syntynyt: 9. elokuuta 1964 (ikä 60) Belleville, Ontario, Kanada
Kansalaisuus:   Yhdysvallat  Kanada
Jääkiekkoilija
Lempinimi:  the Golden Brett
Pelipaikka:  oikea laitahyökkääjä
Maila:  oikea
Pituus:  180 cm
Paino:  93 kg
Pelaajaura
Pääsarjaura:  1986–2005
Seurat:  AHL Moncton Golden Flames NHL Calgary Flames St. Louis Blues Dallas Stars Detroit Red Wings Phoenix Coyotes
NHL-varaus:  117. varaus, 1984 Calgary Flames
Hockey Hall of Fame
 2009 
| Mitalit> Maa:   Yhdysvallat.Miesten jääkiekko. Olympialaiset  | Mitalit> Maa:   Yhdysvallat.Miesten jääkiekko. Olympialaiset  | Mitalit> Maa:   Yhdysvallat.Miesten jääkiekko. Olympialaiset  | Maa:   Yhdysvallat> Miesten jääkiekko. |
| --- | --- | --- | --- |
|  Hopeaa | Salt Lake City 2002 | jääkiekko |  |
| World Cup  | World Cup  | World Cup  |  |
|  Kultaa | 1996 | jääkiekko |  |
Brett A. Hull (s. 9. elokuuta 1964 Belleville, Ontario) on entinen jääkiekkoilija, joka on yksi NHL:n historian parhaista hyökkääjistä. Hull on syntynyt Kanadassa, mutta edusti aikuisten tasolla Yhdysvaltojen maajoukkuetta. Hänen isänsä on NHL-legenda Bobby Hull ja setänsä 14 kautta NHL:ssä pelannut Dennis Hull.
Ura

NHL-urallaan (1986–2005) hän edusti seuroja Calgary Flames, St. Louis Blues, Dallas Stars, Detroit Red Wings ja Phoenix Coyotes. Näissä joukkueissa hän pelasi yhteensä 1 269 ottelua runkosarjassa ja viimeisteli niissä 741 maalia ja antoi 650 maalisyöttöä kooten yhteensä 1 391 pistettä. Hän on tehnyt viidenneksi eniten maaleja NHL:n runkosarjassa sekä neljänneksi eniten pudotuspeleissä. Pudotuspeliotteluita hän pelasi yhteensä 202 ja teki niissä tehopisteitä 103+87=190.
Vuoden 1999 kevään Stanley Cup -finaalin kuudennessa pelissä pelatessaan Dallas Starsissa Buffalo Sabresia vastaan Hull viimeisteli kyseenalaisen voittomaalin jatkoajalla Dominik Hašekin selän taakse tuoden näin Stanley Cup -voiton Dallasille. Hänen vasen luistimensa oli maalivahdin alueella, kun hän laittoi kiekon Hašekin taakse omasta paluukiekostaan. Tuomarit kuitenkin hyväksyivät maalin sanoen Hullin onnistuneen pitämään kiekon hallinnan läpi tilanteen. Brett Hull voitti toisen Stanley Cupinsa Detroitin paidassa vuonna 2002.
Hull lopetti pelaajauransa syksyllä 2005 NHL:n työsulun jälkeisen kauden viiden ensimmäisen ottelun jälkeen Phoenix Coyotesin joukkueessa. Hull valittiin NHL-urallaan kolmesti ykköstähdistöön ja hän oli kahdeksan kertaa mukana All Stars -ottelussa. Yhden kauden maaliennätys on kaudelta 1990–1991, jolloin hän teki 86 maalia. Enemmän maaleja yhdellä kaudella on tehnyt vain Wayne Gretzky kahdesti.
Brett Hull ja hänen isänsä Bobby Hull ovat ainoa isä ja poika -pari, jotka ovat kummatkin tehneet yli 600 maalia NHL:n runkosarjassa.
Uran jälkeen

Dallas Stars ilmoitti marraskuussa 2007 nimittäneensä Hullin väliaikaiseksi GM:kseen. Hän jakoi tehtävän Les Jacksonin kanssa. Toukokuussa 2008 hän ja Jackson tekivät seuran kanssa kolmivuotisen jatkosopimuksen, mutta heikosti menneen kauden 2008–2009 jälkeen heidät siirrettiin toisiin tehtäviin. Heidän seuraajakseen GM:n tehtävässä nimitettiin Joe Nieuwendyk.
Kesäkuun 22. päivä 2009 Brett Hull nimettiin Hockey Hall of Fameen.
Cenomanum-vaihe

| Liitukauden jako> kausi | Liitukauden jako> epookki | Liitukauden jako> vaihe | Liitukauden jako> ikä (mvs) |  |
| --- | --- | --- | --- | --- |
| Paleogeeni | Paleoseeni | Dania | nuorempi |  |
| Liitu | myöhäis | Maastricht | 66,0–72,1 |  |
| Liitu | myöhäis | Campania | 72,1–83,6 |  |
| Liitu | myöhäis | Santonum | 83,6–86,3 |  |
| Liitu | myöhäis | Coniacum | 86,3–89,8 |  |
| Liitu | myöhäis | Turonia | 89,8–93,9 |  |
| Liitu | myöhäis | Cenomanum | 93,9–100,5 |  |
| Liitu | varhais | Alba | 100,5–~113,0 |  |
| Liitu | varhais | Apt | ~113,0–~125,0 |  |
| Liitu | varhais | Barrême | ~125,0–~129,4 |  |
| Liitu | varhais | Hauterive | ~129,4–~132,9 |  |
| Liitu | varhais | Valangin | ~132,9–~139,8 |  |
| Liitu | varhais | Berrias | ~139,8–~145,0 |  |
| Jura | myöhäis | Tithonos | vanhempi |  |
Liitukauden jako ICS:n mukaan tammikuussa 2013.
Cenomanum-vaihe (engl. Cenomanium) oli liitukauden keskivaiheeseen sijoittunut geologinen ajanjakso noin 99,6–93,5 miljoonaa vuotta sitten. Lämpimänlauhkean vyöhykkeen pohjoisraja oli mannerten sisäosissa noin 45 leveysasteella, mutta rannikoilla noin 60–65 asteen tienoilla..
Vaihe on saanut nimensä ranskalaisen Le Mansin kaupungin vanhan latinalaisen nimityksen Cenomanum mukaan.
Carlos Barredo

| Carlos Barredo |
| --- | --- |
 Carlos Barredo 7. etapilla Ranskan ympäriajossa 2007
Henkilötiedot
Koko nimi:  Carlos Barredo Llamazales
Syntynyt: 5. kesäkuuta 1981 (ikä 43)
Kansalaisuus:   Espanja
Pyöräilijä
Pituus:  177 cm
Paino:  61 kg
Joukkue:  lopettanut
Laji:  maantie
Rooli:  ajaja
Ajajatyyppi:  yleisajaja
Ura
Ammattilaisjoukkue(et)
2004–2005 2006 2007–2010 2011–2012:  Liberty Seguros Astana Quick Step Rabobank
 Tiedot päivitetty: 5. huhtikuuta 2015 
Carlos Barredo Llamazales (s. 5. kesäkuuta 1981 Oviedo) on espanjalainen maantiepyöräilijä. Hän kilpaili Liberty Seguros / Astana -joukkueessa 2004–2006, Quick Stepissä 2007–2010 ja Rabobank-tallissa 2011–2012. Hän voitti vuoden 2009 Clásica de San Sebastián -kilpailun kukistettuaan loppukirissä irtiottokumppaninsa Roman Kreuzigerin.
Barredo lopetti uransa vuonna 2012 kun häntä epäiltiin dopingin käytöstä. Myöhemmin hän sai kahden vuoden kilpailukiellon biologisen dopingpassin perusteella ja kaikki hänen tuloksensa aikavälillä 26.10.2007–24.9.2011 hylättiin.
Aiheesta muualla

Virallinen sivusto (espanjaksi)
Catherine Naglestad

Catherine Naglestad on yhdysvaltalainen oopperalaulaja, äänialaltaan sopraano. Hän syntyi Kaliforniassa skandinavialaisille vanhemmille ja sai musiikin kandidaatin arvon San Franciscon konservatoriosta. Hän jatkoi opintojaan Roomassa, Milanossa ja New Yorkissa. Opernwelt nimesi hänet "vuoden laulajaksi" Alcesten ja Norman roolien tulkinnoista. Saksan taideministeriö myönsi hänelle vuonna 2006 Kammersängerin-arvon osaamisestaan barokista verismiin ulottuvassa ohjelmistossa.
Naglestad on esiintynyt lukuisilla kansainvälisillä festivaaleilla. Hän on ollut mukana levyttämässä oopperoita La clemenza di Tito, Alceste, Alcina ja Ryöstö Seraljista.
Cebu (täsmennyssivu)

Sanat Cebu ja Cebuano tarkoittavat seuraavia asioita:
Cebuanot eli cebut, filippiiniläisen etnisen ryhmän Visayojen alaryhmä
Cebu tai Cebu city, kaupunki Filippiineillä
Cebuano, filippiiniläinen austronesialainen kieli
Cebu, saari Filippiineillä
Cebun provinssi, Filippiinien provinssi
Metro Cebu, Filippiinien toiseksi suurin suurkaupunkialue
Cannon Streetin asema

Cannon Streetin asema on rautatieasema ja Lontoon metron District Linen ja Circle Linen asema Lontoossa Yhdistyneessä kuningaskunnassa. Se kuuluu Oyster-kortin vyöhykkeeseen 1. Vuonna 2013 metroasemaa käytti 4,64 miljoonaa matkustajaa.
Cannon Streetin rautatieasema nähtynä London Bridgeltä.
Aseman alla on roomalaisaikaisen hallintorakennuksen rauniot.
Rautatieasemalla oli alkujaan rautarunkoinen lasikatto, mutta se vaurioitui toisessa maailmansodassa ja purettiin kokonaan 1958.
Aiheesta muualla

Kuvia tai muita tiedostoja aiheesta Cannon Streetin asema Wikimedia Commonsissa
| Pohjoiseen/Länteen | Cannon Streetin metroasema | Cannon Streetin metroasema | Cannon Streetin metroasema | Etelään/Itään |
| --- | --- | --- | --- | --- |
| Mansion Housen metroasema ▷ Edgware Roadin metroasema (en) |  |  Circle Line |  | Monumentin metroasema ▷ Hammersmithin metroasema |
| Mansion Housen metroasema ▷ Wimbledon (d) / Richmondin asema (en) / Ealing Broadway (en) |  |  District Line |  | Monumentin metroasema ▷ Upminsterin asema (en) |
Cebuano

Cebuano tai cebu voi tarkoittaa ainakin seuraavia asioita:
Cebuanot eli cebut, alkuperäiskansa Filippiinien Cebun saarella.
cebuano, austronesialainen kieli.
Bringing It All Back Home

| Bringing It All Back Home Bob Dylan |
| --- | --- | --- |

Studioalbumin tiedot
 Äänitetty : 13. – 15. tammikuuta 1965 Columbia Recording -studioilla, New Yorkissa
 Julkaistu: 22. maaliskuuta 1965
 Tuottaja(t): Tom Wilson
 Tyylilaji: folkrock garage rock folk
 Kesto: 47.23
 Levy-yhtiö: Columbia Records
Listasijoitukset
  1. (toukokuu 1965)   6. (1965)   35. (11. joulukuuta 1965)
Bob Dylanin muut julkaisut
| Another Side of Bob Dylan 1964 | Bringing It All Back Home 1965 | Highway 61 Revisited 1965 |
Bringing It All Back Home on maaliskuussa 1965 julkaistu Bob Dylanin viides studioalbumi. Albumi on jaettu akustiseen ja elektroniseen puoleen. Alkuperäisen LP-levyn A-puolella soitetaan rock and rollia sähkökitaroilla, kun taas B-puolella on rauhallisia, akustisia kappaleita.
Albumin on sanottu synnyttäneen folkrockin. Sitä on myös luonnehdittu yhdeksi Dylanin uran parhaista albumeista.
Albumi nousi 6. sijalle Billboardin popalbumilistalla ollen Dylanin ensimmäinen albumi kymmenen parhaan joukossa. Vielä suurempi menestys albumi oli Britanniassa, jossa se nousi listaykköseksi. Lisäksi singlestä ”Subterranean Homesick Blues” tuli Dylanin ensimmäinen single, joka pääsi listoille Yhdysvalloissa. Se sijoittui 39. sijalle.
Kappaleet

Kaikki kappaleet säveltänyt ja sanoittanut Bob Dylan.
A-puoli
Subterranean Homesick Blues – 2.21
She Belongs to Me – 2.47
Maggie’s Farm – 3.54
Love Minus Zero/No Limit – 2.51
Outlaw Blues – 3.05
On the Road Again – 2.35
Bob Dylan’s 115th Dream – 6.30
B-puoli
Mr. Tambourine Man – 5.30
Gates of Eden – 5.40
It’s Alright, Ma (I’m Only Bleeding) – 7.29
It’s All Over Now, Baby Blue – 4.12
Tekijät

Bob Dylan – kitara, huuliharppu, kosketinsoittimet, laulu
John Hammond Jr – kitara
John Sebastian – bassokitara
Kenny Rankin – kitara
Bobby Gregg – rummut
John Boone – bassokitara
Al Gorgoni – kitara
Paul Griffin – piano, kosketinsoittimet
Bruce Langhorne – kitara
Bill Lee – bassokitara
Joseph Macho Jr. – bassokitara
Frank Owens – piano
Tom Wilson – tuottaja
Daniel Kramer – valokuvaus
Canta in Italiano

| Canta in Italiano Astrud Gilberto |
| --- | --- | --- |

Studioalbumin tiedot
 Julkaistu: 1968
 Tyylilaji: bossa nova
 Levy-yhtiö: Verve
Astrud Gilberton muut julkaisut
| Windy 1968 | Canta in Italiano 1968 | September 17, 1969 1969 |
Canta in Italiano on brasilialaisen bossa nova -laulajan Astrud Gilberton studioalbumi. Albumin julkaisi Verve Records -levy-yhtiö vuonna 1968.
Kappaleet

Tristezza Per Favore Va Via (Goodbye Sadness) – 3.30
Castelli Di Sabbia (The Shadow of Your Smile) – 2.27
Aruanda – 2.16
Tristezza – 2.15
Gli Occhi Miei	– 2.57
Malinconia (Manhã de Carnaval) – 1.53
La Banda – 3.00
Miro In Alto ... Voglio Te (I Had the Craziest Dream) – 2.17
Dammi Un’Idea (Summer Samba) – 2.37
Tu Non Mi Guardi Più (A Certain Sadness) –3.07
Portami Con Te (Fly Me to the Moon) – 2.17
Un Milione, Un Miliardo – 2.12
Cannon-luokka

| Cannon-luokka |
| --- | --- |


Tekniset tiedot
Uppouma:  1 240 t
Pituus:  93,3 m
Leveys:  11 m
Syväys:  3,5 m
Koneteho:  6 000 shp
Nopeus:  21 solmua
Miehistöä:  15 upseeria ja 201 miehistönjäsentä
Aseistus
Meritorjunta:  3 x 3"/L50 tykkiä 3 x 21" torpedoputkea 1 x Hedgehog Mk10 -sukellusveneentorjuntaheitin 8 x syvyyspomminheitintä 2 syvyyspommikiskoa
Ilmatorjunta:  2 x Bofors 40 mm kaksiputkisena MkI -asennuksena 8 x 20 mm ilmatorjuntatykkiä
Cannon-luokka eli DET-luokka oli Yhdysvaltain laivaston saattuehävittäjäluokka. Aluksia tilattiin kaikkiaan 116, mutta ainoastaan 72 alusta valmistui loppujen tultua peruutetuksi. Aluksista kuusi luovutettiin valmistuessaan Vapaan Ranskan laivastolle.
Suunnittelu

Luokka tunnetaan DET tyypin aluksina kahden dieselsähköisen toisiinsa kytketyn propulsiojärjestelmänsä (engl. Diesel Electric Tandem) englanninkielisen lyhenteensä mukaan.
Bulgarian jääkiekkomaajoukkue

| Bulgaria |
| --- | --- |

Liitto:  Bulgarian jääkiekkoliitto
Valmentaja:   Robert Kalaber
Eniten otteluita:  Malin Atanasov (143)
Eniten pisteitä:  Stoyan Batchvarov (103)
IIHF-ranking:  37. (27.5.2024)
Ensimmäinen ottelu
  Bulgaria 4–2 Jugoslavia  (Bukarest, Bulgaria; 17. tammikuuta 1942) 
Suurin voitto
  Bulgaria 20–0 Turkki  (Pretoria, Etelä-Afrikka; 28. maaliskuuta 1998) 
Suurin tappio
  Kazakstan 31–0 Bulgaria  (Spišská Nová Ves, Slovakia; 25. maaliskuuta 1994)  Ukraina 31–0 Bulgaria  (Spišská Nová Ves, Slovakia; 26. maaliskuuta 1994) 
Bulgarian jääkiekkomaajoukkue vuoden 2004 olympialaisten karsinnoissa
Bulgarian jääkiekkomaajoukkue edustaa Bulgariaa kansainvälisissä jääkiekko-otteluissa. Joukkue on ollut Kansainvälisen jääkiekkoliiton IIHF:n jäsen vuodesta 1960 alkaen. Joukkue on kerran osallistunut olympialaisiin Innsbruckin turnauksessa vuonna 1976 häviten kaikki pelinsä.
Vuonna 2021 maassa oli vajaat 200 rekisteröityä miesjääkiekkoilijaa ja kuusi jäähallia, joista Winter Sports Palacea pidetään tärkeimpänä. Se rakennettiin vuoden 1983 talvilajien universiadeja varten.
Sijoitukset > Maailmanmestaruuskilpailuissa

| 0 | 1 | 2 | 3 | 4 |
| --- | --- | --- | --- | --- |
|  1963, C-sarja – 4.  1967, C-sarja – 3.  1969, C-sarja – 5.  1970, B-sarja – 8.  1971, C-sarja – 5.  1972, C-sarja – 4.  1973, C-sarja – 4.  1974, C-sarja – 3.  1975, C-sarja – 2.  1976, B-sarja – 8.  1977, C-sarja – 3. |  1978, C-sarja – 5.  1979, C-sarja – 4.  1981, C-sarja – 6.  1982, C-sarja – 6.  1983, C-sarja – 6.  1985, C-sarja – 6.  1986, C-sarja – 3.  1987, C-sarja – 7.  1989, C-sarja – 5.  1990, C-sarja – 6.  1991, C-sarja – 4. |  1992, B-sarja – 5.  1993, B-sarja – 8.  1994, C-sarja – 7.  1995, C-sarja – 9.  1996, D-sarja – 5.  1997, D-sarja – 7.  1998, D-sarja – 1.  1999, C-sarja – 7.  2000, C-sarja – 9.  2001, 2. divisioona – 4.  2002, 2. divisioona – 4. |  2003, 2. divisioona – 3.  2004, 2. divisioona – 4.  2005, 2. divisioona – 4.  2006, 2. divisioona – 2.  2007, 2. divisioona – 5.  2008, 2. divisioona – 5.  2009, 2. divisioona – 4.  2010, 2. divisioona – 4.  2011, 2. divisioona – 5.  2012, 2. divisioonan B-lohko – 3.  2013, 2. divisioonan B-lohko – 6. |  2014, 3. divisioona – 1.  2015, 2. divisioonan B-lohko – 4.  2016, 2. divisioonan B-lohko – 6.  2017, 3. divisioona – 2.  2018, 3. divisioona – 2.  2019, 3. divisioona – 1.  2020, 2. divisioonan B-lohkon turnaus peruttiin koronaviruspandemian vuoksi.  2021, 2. divisioonan B-lohkon turnaus peruttiin koronaviruspandemian vuoksi.  2022, 2. divisioonan B-lohko |
Sijoitukset > Olympialaisissa

1976 – 12.
Sijoitukset > Maailmanranking

2003 - 30.
2004 - 32.
2005 - 33.
2006 - 30.
2007 - 31.
2008 - 32.
2009 - 35.
2010 - 31.
2011 - 32.
2012 - 33.
2013 - 37.
2014 - 39.
2015 - 39.
2016 - 39.
2017 - 40.
2018 - 38.
2019 - 38.
2020 - 40.
2021 - 40.
2022, helmikuu - 37.
Benin kesäolympialaisissa 2008

Benin osallistui Pekingin kesäolympialaisiin vuonna 2008 joukkueella, johon kuului viisi urheilijaa. He osallistuivat taekwondoon, uintiin ja yleisurheiluun. Maan lipunkantajana avajaisissa toimi pikajuoksija Fabienne Féraez samoin kuin neljä vuotta aiemminkin. Kyseessä oli maan yhdeksäs esiintyminen olympialaisissa, eikä se saavuttanut mitaleita.
Joukkue > Taekwondo

M. A. Jean Moloise Ogoudjobi - Miesten alle 58 kg
Joukkue > Uinti

Alois Dansou - Miesten 50 metrin vapaauinti
Gloria Koussihouede - Naisten 50 metrin vapaauinti
Joukkue > Yleisurheilu

Mathieu Gnanligo - Miesten 400 metrin juoksu
Fabienne Féraez - Naisten 200 metrin juoksu
Carl Johan Marelius

Carl Johan Marelius (15. syyskuuta 1829 Oulu – 25. marraskuuta 1866 Kajaani) oli suomalainen filosofian maisteri, rehtori ja lehdenkustantaja.
Mareliuksen vanhemmat olivat oululainen värjärimestari Karl Johan Marelius ja Sara Margareta Nordqvist. Hän kävi Oulun triviaalikoulua ja pääsi ylioppilaaksi Helsingissä 1848. Marelius opiskeli Helsingin yliopistossa ja valmistui filosofian kandidaatiksi ja maisteriksi 1853.
Marelius toimi Oulun yläalkeiskoulun vt. kollegana vuodesta 1854, Kuopion ala-alkeiskoulun opettajana vuodesta 1856 ja Kajaanin ala-alkeiskoulun rehtorina vuodesta 1863.
Marelius perusti yhdessä ala-alkeiskoulun opettaja Adolf Edvard Rongainin kanssa vuonna 1856 Kuopioon Kuopion Sanomat-lehden joka lopetti kuitenkin jo ilmestymisensä vuoden 1857 lopulla. Lehteä painettiin C. J. Marelius’en ja A. E. Rongainin kirjapainossa joka toimi 1856–1857.
Marelius oli naimisissa vuodesta 1856 Adolfina Eugenia Jaeckellin (k. 1907) kanssa jonka isä oli ylimääräinen komissiomaanmittari Krister Fredrik Jaeckell (1810–1853).
Brett Lebda

| Brett Lebda |
| --- | --- |

Henkilötiedot
Syntynyt: 15. tammikuuta 1982 (ikä 42) Buffalo Grove, IL, Yhdysvallat
Kansalaisuus:   Yhdysvallat
Jääkiekkoilija
Pelipaikka:  puolustaja
Maila:  vasen
Pituus:  178 cm
Paino:  88 kg
Seura
Seura:  Binghamton Senators
Sarja:  AHL
Pelinumero:  13
Pelaajaura
Pääsarjaura:  2005–
Aik. seurat:  Grand Rapids Griffins (AHL) Detroit Red Wings (NHL) Toronto Maple Leafs (NHL) Springfield Falcons (AHL) Columbus Blue Jackets (NHL) Rockford IceHogs (AHL)
| Stanley Cup  |
| --- | --- | --- |
|  | Detroit Red Wings | 2008  |
Brett Steven Lebda (s. 15. tammikuuta 1982 Buffalo Grove, Illinois, Yhdysvallat) on yhdysvaltalainen uransa lopettanut jääkiekkopuolustaja. Hän on aiemmin pelannut NHL:ssä yhteensä 397 runkosarjaottelua tehopistein 20+56=76 ja keräten 229 jäähyminuuttia sekä 62 playoff-ottelua tehden kymmenen syöttöpistettä ja keräten 40 jäähyminuuttia. Pelipaikkaansa nähden varsin pienikokoisen Lebdan vahvuuksiin kuuluu kiekonkäsittelytaito, pelikäsitys, luistelu ja laukaus. Hänen heikkouksiin kuuluu pieni koko, voiman ja rohkeuden puute kovassa puolustuspelissä ja sekä virhealttius omassa päässä.